
ΤΕΥΧΟΣ ΔΕΥΤΕΡΟ 


Αρ 


. Φύλλου 3997 


ΑΠΟΦΑΣΕΙΣ 

Αριθμ. 37348/619 

Πρόγραμμα επιχορήγησης επιχειρήσεων για την 
απασχόληση 15.000 ανέργων ηλικίας 30-49 ετών. 

ΟΙ ΑΝΑΠΛΗΡΩΤΕΣ ΥΠΟΥΡΓΟΙ 
ΕΡΓΑΣΙΑΣ, ΚΟΙΝΩΝΙΚΗΣ ΑΣΦΑΛΙΣΗΣ 
ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ - 
ΟΙΚΟΝΟΜΙΚΩΝ 

Έχοντας υπόψη: 

Ι.Τις διατάξεις του άρθρου 29 του ν. 1262/1982 «Για 
την παροχή κινήτρων ενίσχυσης της Οικονομικής και 
Περιφερειακής Ανάπτυξης της Χώρας και τροποποίηση 
συναφών διατάξεων» (Α770), όπως ισχύει. 

2. Τις διατάξεις του άρθρου 25 του ν. 4144/2013 
«Αντιμετώπιση της παραβατικότητας στην Κοινωνική 
Ασφάλιση και στην αγορά εργασίας και λοιπές διατάξεις 
αρμοδιότητας του Υπουργείου Εργασίας, Κοινωνικής 
Ασφάλισης και Πρόνοιας» (Α788). 

3. Τις διατάξεις του ν. 2956/2001 «Αναδιάρθρωση 
Ο.Α.Ε.Δ. και άλλες διατάξεις» (258/Α'), όπως ισχύει. 

4. Τις διατάξεις του ν. 4270/2014 «Αρχές δη μοσιονομι- 
κής διαχείρισης και εποπτείας (ενσωμάτωση της Οδηγίας 
2011/85/ΕΕ) - δημόσιο λογιστικό και άλλες διατάξεις» 
(143/Α'). 

5. Τις διατάξεις της παρ. 1 του άρθρου 27 του 
ν. 4320/2015 «Ρυθμίσεις για τη λήψη άμεσων μέτρων 
για την αντιμετώπιση της ανθρωπιστικής κρίσης, την 
οργάνωση της Κυβέρνησης και των Κυβερνητικών ορ¬ 
γάνων και λοιπές διατάξεις» (29/Α'). 

6. Τις διατάξεις του άρθρου 90 του «Κώδικα Νομοθε¬ 
σίας για την Κυβέρνηση και τα κυβερνητικά όργανα», 
που κυρώθηκε με το άρθρο 1 του π.δ. 63/2005 (98/Α'). 

7. Τον Κανονισμό ΕΕ αριθ. 1407/2013 της Επιτροπής 
της 18ης Δεκεμβρίου 2013 σχετικά με την εφαρμογή των 
άρθρων 107 και 108 της Συνθήκης για τη λειτουργία της 
Ευρωπαϊκής Ένωσης στις ενισχύσεις ήσσονος σημασίας. 

8. Τις διατάξεις της παρ. 2 του άρθρου 12 του 
π.δ. 80/2016 «Ανάληψη υποχρεώσεων από τους διατά- 
κτες» (145/Α'). 

9. Τις διατάξεις του π.δ. 111/2014 «Οργανισμός του 
Υπουργείου Οικονομικών» (178/Α'). 


10. Τις διατάξεις του π.δ. 113/2014 «Οργανισμός 
Υπουργείου Εργασίας, Κοινωνικής Ασφάλισης και Πρό¬ 
νοιας» (180/Α') όπως ισχύει. 

11. Τις διατάξεις του π.δ. 73/2015(116/Α') «Διορισμός 
Αντιπροέδρου της Κυβέρνησης, Υπουργών, Αναπληρω¬ 
τών Υπουργών και Υφυπουργών». 

12. Την υπ’ αριθμ. Υ29/8-10-2015 απόφαση του Πρω¬ 
θυπουργού «Ανάθεση αρμοδιοτήτων στον Αναπληρωτή 
Υπουργό Οικονομικών Γεώργιο Χουλιαράκη» (2168 Β'). 

13. Τηνυπ'αριθμ. Υ56/21 -10-2015 απόφαση του Πρω¬ 
θυπουργού «Ανάθεση αρμοδιοτήτων στην Αναπληρώ- 
τρια Υπουργό Εργασίας, Κοινωνικής Ασφάλισης και Κοι¬ 
νωνικής Αλληλεγγύης Ουρανία Αντωνοπούλου (2281/Β'). 

14. Το υπ’ αριθμ. 56960/8-8-2017 έγγραφο του ΟΑΕΔ 
με το οποίο μας διαβιβάστηκε η με αριθμ. 2260/54/ 
7-8-2017 απόφαση του Διοικητικού Συμβουλίου του 
Οργανισμού με την οποία τροποποιήθηκε η με αριθμ. 
2147/51/25-7-2017 απόφασή του. 

15. Το υπ' αριθμ. πρωτ οικ. 38507/36/21-8-2017 έγγρα¬ 
φο της Αποκεντρωμένης Μονάδας Κρατικών Ενισχύσε¬ 
ων του Υπουργείου Εργασίας. 

16. Την υπ’ αριθμ. οικ. 42481/1578/15-9-2017 εισή¬ 
γηση της Γενικής Διεύθυνσης Οικονομικών Υπηρεσιών 
του Υπουργείου Εργασίας, Κοινωνικής Ασφάλισης και 
Κοινωνικής Αλληλεγγύης. 

17. Την υπ' αριθμ. 62911/13-9-2017 βεβαίωση δέσμευ¬ 
σης πίστωσης της Δ/νσης Οικονομικών Υπηρεσιών του 
ΟΑΕΔ. 

18. Την υπ' αριθμ. 37726/1443/12-9-2017 απόφαση της 
Υπουργού Εργασίας, Κοινωνικής Ασφάλισης και Κοινωνι¬ 
κής Αλληλεγγύης περί έγκρισης ανάληψης υποχρέωσης 
(ΑΔΑ: Ψ46Α465Θ1ΩΎ3Ε). 

19. Την υπ' αριθμ. 62897/1443/12-9-2017 απόφαση 
της Διεύθυνσης Οικονομικών Υπηρεσιών του ΟΑΕΔ περί 
ανάληψης πολυετούς υποχρέωσης (ΑΔΑ: 6ΦΔ94691Ω2- 
6ΛΓ). 

20. Το γεγονός ότι από τις διατάξεις της παρούσας 
προκαλείται δαπάνη ποσού ύψους ογδόντα ένα εκα¬ 
τομμύρια ευρώ (81.000.000,00 €) η οποία θα βαρύνει 
τον προϋπολογισμό του ΟΑΕΔ και κατανέμεται κατ' έτος 
ως εξής: 

Για το έτος 2018:50.000.000 ευρώ. 

Για το έτος 2019:31.000.000 ευρώ, 

αποφασίζουμε: 

Άρθρο 1 

Αντικείμενο προγράμματος - 
Σκοπός του προγράμματος 

Σκοπός του προγράμματος είναι η δημιουργία νέων 
θέσεων εργασίας, πλήρους απασχόλησης, με την πρό¬ 
σληψη 15.000 ανέργων, ηλικίας 30-49 ετών, με έμφαση 
στους μακροχρόνια ανέργους. Από τις 15.000 θέσεις, οι 
5.000 αφορούν αποκλειστικά σε εγγραμμένους ανέρ¬ 
γους δικαιούχους του Κοινωνικού Εισοδήματος Αλλη¬ 
λεγγύης (ΚΕΑ). Το πρόγραμμα απευθύνεται σε ιδιωτικές 
επιχειρήσεις, Φορείς Κοινωνικής και Αλληλέγγυας Οι¬ 
κονομίας (Κ.ΑΛ.Ο) και γενικά εργοδότες του ιδιωτικού 
τομέα που ασκούν τακτικά οικονομική δραστηριότητα 
σε όλη τη χώρα. 

Άρθρο 2 

Πλαίσιο ένταξης - χρηματοδότηση - 
επιλέξιμες περιοχές 

1. Για την υλοποίηση του προγράμματος θα προκληθεί 
δαπάνη ύψους 81.000.000 ευρώ η οποία θα βαρύνει τον 
προϋπολογισμό του Ο.Α.Ε.Δ. (ΚΑΕ 2493) και κατανέμεται 
σε ετήσια βάση ως εξής: 

Για το 2018: 50.000.000 ευρώ. 

Για το 2019: 31.000.000 ευρώ. 

2. Οι ενισχύσεις που προβλέπονται στην παρούσα χο¬ 
ρηγούνται βάσει του Κανονισμού (ΕΚ) αριθ. 1407/2013 
της Επιτροπής για τις ενισχύσεις ήσσονος σημασίας (άθ 
ιπίηίιηί5). Ειδικότερα, σύμφωνα με το άρθρο 3 παρ. 2 
του εν λόγω Κανονισμού, το συνολικό ποσό των ενισχύ¬ 
σεων ήσσονος σημασίας που χορηγούνται ανά κράτος 
μέλος σε μια ενιαία επιχείρηση δεν πρέπει να υπερβαί¬ 
νει το ποσό των 200.000 ευρώ σε οποιαδήποτε περίο¬ 
δο τριών οικονομικών ετών. Επίσης το συνολικό ποσό 
των ενισχύσεων ήσσονος σημασίας που χορηγούνται 
ανά κράτος μέλος σε μια ενιαία επιχείρηση που εκτε- 
λεί οδικές εμπορευματικές μεταφορές για λογαριασμό 
τρίτων δεν μπορεί να υπερβαίνει το ποσό των 100.000 
ευρώ σε οποιαδήποτε περίοδο τριών οικονομικών ετών. 
Ο σχετικός έλεγχος διενεργείται από τον ΟΑΕΔ με την 
υποβολή σε αυτόν υπεύθυνης δήλωσης, από το δικαι¬ 
ούχο της ενίσχυσης, για οποιαδήποτε άλλη ενίσχυση 
ήσσονος σημασίας την οποία έλαβε η οικεία επιχείρηση 
βάσει του εν λόγω Κανονισμού ή άλλων Κανονισμών για 
ενισχύσεις ήσσονος σημασίας κατά τα δύο προηγούμενα 
οικονομικά έτη και κατά το τρέχον οικονομικό έτος και 
με την οποία υπεύθυνη δήλωση βεβαιώνει, επίσης, ότι 
το συνολικό ποσό των ενισχύσεων ήσσονος σημασίας 
που της έχουν χορηγηθεί κατά το τρέχον και τα δύο 
προηγούμενα οικονομικά έτη, συμπεριλαμβανομένης 
της παρούσας ενίσχυσης, δεν υπερβαίνει τα, κατά περί¬ 
πτωση, ανωτέρω αναφερόμενα ποσά, (άρθρο 6, παρ. 1, 
3 του Κανονισμού 1407/2013). 

Επισημαίνεται ότι το προβλεπόμενο στον Κανονισμό 
ανώτατο όριο χορηγούμενης ενίσχυσης αφορά σε «ενι¬ 
αία» επιχείρηση. 

Στην έννοια της «ενιαίας» επιχείρησης περιλαμβάνο¬ 
νται για τους σκοπούς του Κανονισμού 1407/2013 όλες 
οι επιχειρήσεις που έχουν τουλάχιστον μία από τις ακό¬ 
λουθες σχέσεις μεταξύ τους: 


ί. μία επιχείρηση κατέχει την πλειοψηφία των δικαιω¬ 
μάτων ψήφου των μετόχων 
ή των εταίρων άλλης επιχείρησης 
ίί. μία επιχείρηση έχει το δικαίωμα να διορίζει ή να 
παύσει την πλειοψηφία των μελών του διοικητικού, δι¬ 
αχειριστικού ή εποπτικού οργάνου άλλης επιχείρησης 
μι. μία επιχείρηση έχει το δικαίωμα να ασκεί δεσπόζου¬ 
σα επιρροή σε άλλη επιχείρηση βάσει σύμβασης που έχει 
συνάψει με αυτήν ή δυνάμει ρήτρας του καταστατικού 
αυτής της τελευταίας, 

ίν. μία επιχείρηση που είναι μέτοχος ή εταίρος άλλης 
επιχείρησης ελέγχει μόνη της, βάσει συμφωνίας που έχει 
συνάψει με άλλους μετόχους ή εταίρους της εν λόγω 
επιχείρησης, την πλειοψηφία των δικαιωμάτων ψήφου 
των μετόχων ή των εταίρων αυτής της επιχείρησης. 

Οι επιχειρήσεις που έχουν οποιαδήποτε από τις σχέ¬ 
σεις που αναφέρονται στα ανωτέρω στοιχεία ί έως ίν 
με μία ή περισσότερες άλλες επιχειρήσεις θεωρούνται 
επίσης ενιαία επιχείρηση. 

Ως ημερομηνία χορήγησης της συνολικής ενίσχυσης 
νοείται η ημερομηνία της εγκριτικής απόφασης. 

Άρθρο 3 
Ρόλος του ΟΑΕΔ 

Σύμφωνα α) με το άρθρο 25 του ν. 4144/2013 (Α'/88) 
που αντικατέστησε το άρθρο 2 του ν. 2956/2001 (Α7258) 
"Ο Ο.Α.Ε.Δ. έχει σκοπό την εφαρμογή της κυβερνητικής 
πολιτικής για την απασχόληση και την καταπολέμηση 
της ανεργίας, την ενίσχυση και διευκόλυνση της έντα¬ 
ξης του ανθρώπινου δυναμικού της χώρας στην αγορά 

εργασίας.και μεριμνά ιδίως.για τη δημιουργία 

και διατήρηση θέσεων εργασίας με την παροχή οικο¬ 
νομικών ενισχύσεων προς τους εργοδότες" και β) με το 
άρθρο 29 του ν. 1262/1982 (Α'/70) για τον σκοπό της 
καταπολέμησης της ανεργίας με τη δημιουργία νέων θέ¬ 
σεων εργασίας είναι δυνατό να επιχορηγούνται από τον 
ΟΑΕΔ επιχειρήσεις και γενικά εργοδότες του ιδιωτικού 
τομέα που καταρτίζονται με αποφάσεις του Υπουργείου 
Εργασίας μετά από γνώμη του Δ.Σ. του ΟΑΕΔ. 

Άρθρο 4 

Δικαιούχοι, ωφελούμενοι 
και προϋποθέσεις συμμετοχής 
1. Δικαιούχοι- Επιχειρήσεις 

Το πρόγραμμα απευθύνεται σε ιδιωτικές επιχειρήσεις, 
Φορείς Κοινωνικής και Αλληλέγγυας Οικονομίας και γε¬ 
νικά εργοδότες του ιδιωτικού τομέα που ασκούν τακτική 
οικονομική δραστηριότητα, που δραστηριοποιούνται 
στο σύνολο της Ελληνικής Επικράτειας. 

Απαραίτητη προϋπόθεση για την ένταξη μίας επιχείρη¬ 
σης στο πρόγραμμα είναι να μην έχει προβεί σε μείωση 
του προσωπικού της κατά τη διάρκεια τριμήνου πριν την 
ημερομηνία υποβολής της αίτησης χρηματοδότησης 
(ημερολογιακά). 

Η ανωτέρω προϋπόθεση ισχύει και για το χρονικό 
διάστημα από την ημερομηνία υποβολής της αίτησης 
μέχρι την ημερομηνία ένταξης της επιχείρησης στο πρό¬ 
γραμμα. 

Ως μείωση προσωπικού θεωρείται: 

ί. η καταγγελία της σύμβασης εργασίας, 
π. η αλλαγή του καθεστώτος απασχόλησης από πλήρη 
σε μερική ή σε εκ περιτροπής απασχόληση όπως επίσης 
και 

μι. η εθελούσια έξοδος που γίνεται με πρωτοβουλία 
του εργοδότη, μέσω προγραμμάτων παροχής οικονο¬ 
μικών κυρίως κινήτρων εθελούσιας εξόδου. 

Σε αυτές τις περιπτώσεις, η επιχείρηση προκειμένου 
να ενταχθεί στο πρόγραμμα θα πρέπει να καλύψει τη 
μείωση έως την ημερομηνία υποβολής της αίτησης συμ¬ 
μετοχής στο πρόγραμμα. 

Επισημαίνουμε ότι σε περίπτωση που η επιχείρηση 
έχει προβεί σε μείωση του προσωπικού της αλλά έχει 
προβεί σε προγενέστερη νέα πρόσληψη υπαλλήλου, 
μέσα στον ίδιο μήνα που έχει λάβει χώρα η μείωση, δύ- 
ναται να ενταχθεί στο πρόγραμμα. 

Η ανωτέρω δέσμευση ισχύει και για το χρονικό διάστη¬ 
μα από την ημερομηνία υποβολής της αίτησης μέχρι την 
ημερομηνία ένταξης της επιχείρησης στο πρόγραμμα. 

Δεν θεωρείται μείωση προσωπικού κατά το τρίμηνο 
που προηγείται της ημερομηνίας υποβολήςτης αίτησης: 

ί. η καταγγελία σύμβασης εργασίας λόγω συνταξιο- 
δότησης, 

Μ. η καταγγελία σύμβασης εργασίας αορίστου ή ορι¬ 
σμένου χρόνου (πριν τη λήξη της) που οφείλεται σε 
σπουδαίο λόγο που αφορά στον εργαζόμενο (μήνυση 
για αξιόποινη πράξη) 

Μί. η λήξη σύμβασης ορισμένου χρόνου 
ίν. η οικειοθελής αποχώρηση 
ν. η φυλάκιση και ο θάνατος. 

Για όλα τα παραπάνω, οι επιχειρήσεις οφείλουν να 
προσκομίσουν τα απαραίτητα δικαιολογητικά. 

Οι ανωτέρω προϋποθέσεις ισχύουν και για επιχει¬ 
ρήσεις που δημιουργήθηκαν μετά από μεταβίβαση ή 
αλλαγή νομικής μορφής ή διάλυση και επαναλειτουρ¬ 
γία στον ίδιο ή σε άλλο χώρο με το αυτό αντικείμενο 
δραστηριότητας. 

Δεν εντάσσονται: 

α. Ολες οι επιχειρήσεις, φορείς, υπηρεσίες και οργα¬ 
νισμοί που διέπονται, όσον αφορά την πρόσληψη του 
προσωπικού τους, από τις διατάξεις του ν. 2190/1994 
(Α'/28) και του ν. 3812 (Α7234). 

β. Τα υποκαταστήματα ή τα γραφεία που έχουν την 
έδρα τους σε χώρα που δεν είναι μέλος της Ευρωπαϊκής 
Ένωσης διότι δεν είναι εφικτός ο έλεγχος σώρευσης των 
ενισχύσεων. 

γ. Εξωχώριες εταιρείες όπως και επιχειρήσεις που στην 
εταιρική τους σύνθεση συμμετέχουν εξωχώριες εται¬ 
ρείες διότι δεν είναι εφικτός ο έλεγχος σώρευσης των 
ενισχύσεων. 

δ. Τα ΚΤΕΛ, ΚΤΕΛ ΑΕ και οι ιδιοκτήτες ή και οι συνιδιο¬ 
κτήτες ενταγμένων σε αυτά, 
ε. Οι σύλλογοι και τα σωματεία, 
στ. Οταν το αντικείμενο εργασιών μίας επιχείρησης 
είναι σύνθετο και το ένα από τα αντικείμενα εξαιρείται 
του προγράμματος. Στις περιπτώσεις που το αντικείμενο 
εργασιών που εξαιρείται αναφέρεται μεταξύ των σκοπών 
όπως ορίζονται από το καταστατικό της επιχείρησης και 
δεν ορίζεται στην έναρξη δραστηριότητας στην Δ.Ο.Υ., 


η επιχείρηση μπορεί να υποβάλει ηλεκτρονική αίτηση 
συμμετοχής στο πρόγραμμα, εφόσον συνυποβάλει 
υπεύθυνη δήλωση στην οποία θα αναφέρει ότι δεν πρό¬ 
κειται να ασκήσει κατά τη διάρκεια του προγράμματος 
το εξαιρούμενο αντικείμενο εργασιών. Στις περιπτώσεις 
που το αντικείμενο εργασιών αναφέρεται στην έναρξη 
δραστηριότητας στη Δ.Ο.Υ., η επιχείρηση για να ενταχθεί 
θα πρέπει να προβεί σε μεταβολή εργασιών στη Δ.Ο.Υ. 
πριν την ημερομηνία υποβολής της αίτησης χρηματο¬ 
δότησης ως προς το εξαιρούμενο αντικείμενο και να 
υποβάλει υπεύθυνη δήλωση στην οποία θα αναφέρει 
ότι δεν πρόκειται να ασκήσει κατά τη διάρκεια του προ¬ 
γράμματος το εξαιρούμενο αντικείμενο εργασιών. 

ζ. Επιχειρήσεις εις βάρος των οποίων εκκρεμεί ανάκτη¬ 
ση προηγούμενων κρατικών ενισχύσεων. 

η. Οι επιχειρήσεις που δημιουργήθηκαν μετά από με¬ 
ταβίβαση ή αλλαγή νομικής μορφής ή διάλυση ή/και 
επαναλειτουργία ή δημιουργία νέας επιχείρησης ή εκ- 
μίσθωση από τους ίδιους εταίρους στον ίδιο ή σε άλλο 
χώρο με το αυτό αντικείμενο δραστηριότητας διότι δεν 
επιτυγχάνεται ο σκοπός και ο στόχος του προγράμματος 
για την προώθηση της απασχόλησης με τη δημιουργία 
νέων θέσεων εργασίας. 

Σε αυτές τις περιπτώσεις οι επιχειρήσεις εντάσσονται 
για τον επιπλέον αριθμό θέσεων που είχε η προηγούμενη 
επιχείρηση. 

θ. Οι κάτωθι: 

ί. Οι επιχειρήσεις που δραστηριοποιούνται σε τομείς, 
στους οποίους δεν εφαρμόζεται ο Καν. 1407/2013 (άρ¬ 
θρο 1). 

ϋ. Οι επιχειρήσεις που δραστηριοποιούνται στον τομέα 
της αλιείας (στην πρωτογενή αλιεία και στην υδατοκαλ¬ 
λιέργεια). 

Μί. Οι επιχειρήσεις που δραστηριοποιούνται στην πρω¬ 
τογενή παραγωγή γεωργικών προϊόντων (φυτικών και 
ζωικών), 

ίν.Τα νυχτερινά κέντρα. 

ν. Οι επιχειρήσεις προώθησης προϊόντων και παροχής 
υπηρεσιών μέσω τηλεφώνου. 

νί. Οι εποχικές επιχειρήσεις. 

νϋ. Οι συστεγαζόμενες επιχειρήσεις ή οι επιχειρήσεις 
οι οποίες στον χώρο που θα απασχοληθούν το επιχορη¬ 
γούμενο άτομο (έδρα ή υποκατάστημα) συστεγάζονται 
με άλλη επιχείρηση. 

νίϋ. Οι επιχειρήσεις που η έδρα είναι η οικία του εργο¬ 
δότη (όπως ασφαλιστές, λογιστές, πολιτικοί μηχανικοί, 
εμπορικοί αντιπρόσωποι) εκτός των επιχειρήσεων που 
λόγω της φύσης της δράστη ριότητάς τους απασχολούν 
το προσωπικό εκτός του χώρου της έδρας τους (υπη¬ 
ρεσίες εκμετάλλευσης φορτηγών, υπηρεσίες εκμετάλ¬ 
λευσης ταξί, υδραυλικοί, ηλεκτρολόγοι). 

Οταν το αντικείμενο εργασιών μιας επιχείρησης είναι 
σύνθετο και το ένα από τα αντικείμενα εξαιρείται του 
προγράμματος,σύμφωνα με τα αναφερόμενα στις πε¬ 
ριπτώσεις θί έως θνίϋ, η επιχείρηση για να ενταχθεί θα 
πρέπει να υποβάλει Υπεύθυνη Δήλωση στην οποία θα 
αναφέρει ότι το επιχορηγούμενο άτομο δεν πρόκειται 
να απασχοληθεί στο εξαιρούμενο αντικείμενο εργασι¬ 
ών των περιπτώσεων θί έως θνίϋ. 

2. Ωφελούμενοι - Άνεργοι 

Ωφελούμενοι του Προγράμματος είναι: 

α) Άνεργοι εγγεγραμμένοι στο μητρώο ανέργων του 
ΟΑΕΔ για χρονικό διάστημα τουλάχιστον τριών (3) μη¬ 
νών πριν από την υπόδειξή τους από τα αρμόδια ΚΠΑ2. 

β) Μακροχρόνια άνεργοι, ήτοι εγγεγραμμένοι στο μη¬ 
τρώο ανέργων του ΟΑΕΔ για χρονικό διάστημα τουλάχι¬ 
στον 12 μηνών μέχρι την υπόδειξή τους από τα αρμόδια 
ΚΠΑ2. 

γ) Εγγεγραμμένοι άνεργοι δικαιούχοι του Κοινωνικού 
Εισοδήματος Αλληλεγγύης (ΚΕΑ), χωρίς τα κατώτατα 
χρονικά όρια ανεργίας των δύο προηγούμενων περι¬ 
πτώσεων (α, β). 

δ) Άνεργοι ηλικίας 30 έως 49 ετών εγγεγραμμένοι στο 
μητρώο ανέργων του ΟΑΕΔ για χρονικό διάστημα του¬ 
λάχιστον μιας (1) ημέρας πριν από την υπόδειξή τους 
από τα αρμόδια ΚΠΑ2, ωφελούμενοι του Προγράμμα¬ 
τος «Κατάρτιση και Πιστοποίηση Ανέργων 29-64 ετών 
σε κλάδους αιχμής» (Πρόσκληση της Επιτελικής Δομής 
ΕΣΠΑ Απασχόλησης και Κοινωνικής Οικονομίας, αριθ¬ 
μός 2/2016/ ΩΞΥ0465Θ1Ω-Ι4Β), που έχουν ολοκληρώ¬ 
σει επιτυχώς τόσο τη θεωρητική κατάρτιση όσο και την 
πρακτική άσκηση. 

Οι ωφελούμενοι άνεργοι των ανωτέρω κατηγοριών 
κατά την υπόδειξή τους από τα αρμόδια ΚΠΑ2 πρέπει: 

- Να έχουν συμπληρώσει το τυποποιημένο έντυπο εξα- 
τομικευμένης προσέγγισης και να έχουν συμφωνήσει σε 
ατομικό σχέδιο δράσης. 

Ειδικά, οι ωφελούμενοι του Προγράμματος «Κατάρ¬ 
τιση και Πιστοποίηση Ανέργων 29-64 ετών σε κλάδους 
αιχμής» θα πρέπει να προσκομίσουν στον εργασιακό 
σύμβουλο βεβαίωση επιτυχούς ολοκλήρωσηςτου προ¬ 
γράμματος (θεωρία και πρακτική) εκδιδόμενη από τον 
Δικαιούχο του Προγράμματος. 

- Να είναι Έλληνες πολίτες ή πολίτες άλλου κράτους 
μέλους της ΕΕ ή να είναι ομογενείς που έχουν δικαίωμα 
διαμονής και απασχόλησης στη χώρα μας ή πολίτες τρί¬ 
των χωρών που έχουν άδεια διαμονής για εξαρτημένη 
εργασία τουλάχιστον για όσο χρονικό διάστημα διαρκεί 
το πρόγραμμα. 

- Να είναι ηλικίας 30-49 ετών, δηλαδή να έχουν συ¬ 
μπληρώσει το 30ο έτος της ηλικίας τους και να διανύουν 
το 31 ο έτος και να έχουν συμπληρώσει το 49ο έτος της 
ηλικίας τους και να διανύουν το 50ο έτος αντίστοιχα 
κατά την ημερομηνία υπόδειξης τους από την αρμόδια 
Υπηρεσία. 

Δεν είναι δυνατή η υπόδειξη ανέργων σε επιχειρήσεις: 

Α) Για άτομα που κατά το τελευταίο 12μηνο, πριν από 
την ημερομηνία υποβολής της αίτησης χρηματοδότησης 
για ένταξη στο πρόγραμμα από την επιχείρηση: 

• Είχαν απασχοληθεί καθ' οιονδήποτε τρόπο στην ίδια 
επιχείρηση ή σε επιχειρήσεις που συνιστούν με την αι¬ 
τούσα ενιαία επιχείρηση ή σε επιχειρήσεις που μεταβι¬ 
βάστηκαν ή αλλάζουν νομική μορφή ή διαλύονται και 
επαναλειτουργούν στον ίδιο ή σε άλλο χώρο με το αυτό 
αντικείμενο δραστηριότητας από τους ίδιους ή άλλους 
εργοδότες ή εταίρους, με εξαίρεση τους ωφελούμενους 
του προγράμματος «Κατάρτιση και Πιστοποίηση Ανέρ¬ 
γων 29-64 ετών σε κλάδους αιχμής» που αφορά στην 
πρακτική τους άσκηση. 


• Είχαν απασχοληθεί με την ίδια ή άλλη ειδικότητα στον 
ίδιο χώρο σε άλλο εργοδότη με όμοια δραστηριότητα 
(κύρια ή/και δευτερεύουσα), με εξαίρεση τους ωφελού¬ 
μενους του προγράμματος «Κατάρτιση και Πιστοποίηση 
Ανέργων 29-64 ετών σε κλάδους αιχμής» που αφορά 
στην πρακτική τους άσκηση. 

• Είχαν απασχοληθεί σε επιχείρηση όπου ο εταίρος ή ο 
εργοδότης έχει ή είχε οποιαδήποτε μετοχική ή εταιρική 
σχέση με την ενταχθείσα επιχείρηση. 

■ Είχαν απασχοληθεί σε επιχείρηση συζύγου ή σε 
συγγενή α' βαθμού εξ αίματος ή εξ’ αγχιστείας με τον 
εργοδότη. 

Β) Για εργαζόμενους που θα απασχοληθούν αποκλει¬ 
στικά, από την 22η ώρα βραδινή (έναρξη ωραρίου) έως 
και την 6η πρωινή (λήξη ωραρίου). 

Γ) Για άτομα που: 

- Είναι εταίροι σε Ο.Ε., Ε.Ε., Ε.Π.Ε και στις Ι.Κ.Ε 

- Είναι μέλη των Δ.Σ. στις Α.Ε., πλην των μελών-εταίρων 
των Φορέων Κοινωνικής και Αλληλέγγυας Οικονομίας 
(Κ.ΑΛ.Ο.) 

- Είναι οι νόμιμοι εκπρόσωποι ή οι διαχειριστές των 
επιχειρήσεων 

- Είναι μέλη σε συνεταιρισμούς (πλην των μελών των 
ΚοινΣεπ). 

- Τοποθετούνται αναγκαστικά με τις διατάξεις του 
ν. 2643/1998. 

- Θα προσληφθούν στο πλαίσιο ένταξης της επιχεί¬ 
ρησης σε οποιοδήποτε άλλο καθεστώς ενίσχυσης για 
την κάλυψη σχετικών συμβατικών της υποχρεώσεων, 
π.χ. επενδυτικό σχέδιο, το οποίο επίσης επιχορηγεί το 
μισθολογικό ή/καιτο μη μισθολογικό κόστος για τα άτο¬ 
μα αυτά, 

- Θα προσληφθούν από τους δικαιούχους εργοδότες, 
προκειμένου να διαθέσουν τις υπη ρεσίες τους σε άλλον 
εργοδότη (δευτερογενής ή έμμεσος εργοδότης). 

- Θα απασχοληθούν με μίσθωση - σύμβαση έργου ή 
έμμισθη εντολή. 

Επισημαίνεται ότι οι άνεργοι δεν υποβάλλουν οι ίδιοι 
αίτηση, αλλά υποδεικνύονται με συστατικό σημείωμα 
μόνο από την αρμόδια Υπηρεσία (ΚΠΑ2) όπου ανήκει η 
έδρα ή το υποκατάστημα που θα απασχοληθούν, σύμ¬ 
φωνα με τις ζητούμενες ειδικότητες, όπως έχουν δηλωθεί 
κατά την υποβολή της αίτησης χρηματοδότησης από 
τις επιχειρήσεις, σύμφωνα με τις επιλογές των ανέργων 
που έχουν καταγραφεί στα Ατομικά Σχέδια Δράσης κατά 
τη διαδικασία της εξατομικευμένης προσέγγισης και 
σύμφωνα με τη διαδικασία που θα περιγράφεται στη 
Δημόσια Πρόσκληση. 

Άρθρο 5 

Διάρκεια προγράμματος και ποσό επιχορήγησης 

1. Διάρκεια επιχορήγησης 

Η συνολική διάρκειατηςεπιχορήγησηςτου προγράμ¬ 
ματος ορίζεται σε δώδεκα (12) μήνες. Μετά τη λήξη της 
επιχορήγησης οι επιχειρήσεις οι οποίες θα προσλάβουν 
μη μακροχρόνια ανέργους, δεσμεύονται να διατηρή¬ 
σουν το προσωπικό (προϋπάρχον και επιχορηγούμενο) 
για τρεις (3) ακόμα μήνες (χωρίς επιχορήγηση). 

Οι επιχειρήσεις που θα απασχολήσουν μακροχρόνια 
ανέργους και εγγεγραμμένους ανέργους δικαιούχους 
του ΚΕΑ δεν δεσμεύονται από την ανωτέρω διάταξη. 

2. Ποσό Επιχορήγησης 

Συγκεκριμένα οι επιχειρήσεις επιχορηγούνται για κάθε 
άτομο που υπάγεται στο πρόγραμμα από την ημερομη¬ 
νία πρόσληψης του και για χρονικό διάστημα δώδεκα 
(12) μηνών. 

Η επιχορήγηση για κάθε ημέρα πλήρους απασχόλησης 
ανέρχεται: 

α. Στο ποσό των 15 € για την πρόσληψη εγγεγραμμέ¬ 
νων ανέργων που διαθέτουν κάρτα ανεργίας σε ισχύ για 
χρονικό διάστημα τουλάχιστον τριών (3) μηνών πριν από 
την υπόδειξη τους από τα αρμόδια ΚΠΑ2, και όχι πέραν 
των 25 ημερών το μήνα. 

β. Στο ποσό των 18 € για την πρόσληψη μακροχρο¬ 
νίων ανέργων που διαθέτουν κάρτα ανεργίας σε ισχύ 
για χρονικό διάστημα τουλάχιστον δώδεκα (12) μηνών 
πριν από την υπόδειξη τους από τα αρμόδια ΚΠΑ2, και 
όχι πέραν των 25 ημερών το μήνα. 

γ. Στο ποσό των 22 € για την πρόσληψη εγγεγραμμέ¬ 
νων ανέργων δικαιούχων του Κοινωνικού Εισοδήματος 
Αλληλεγγύης (ΚΕΑ), χωρίς τα κατώτατα χρονικά όρια 
ανεργίας των δύο προηγούμενων περιπτώσεων (α, β) 
και όχι πέραν των 25 ημερών το μήνα. 

δ. Στο ποσό των 15 € για την πρόσληψη των εγγεγραμ¬ 
μένων ανέργων της περίπτωσης δ της παραγράφου 2 
του άρθρου 4 της παρούσης, και όχι πέραν των 25 ημε¬ 
ρών το μήνα. 

Άρθρο 6 

Διαδικασία υπαγωγής 

1. Μετά την δημοσίευση πρόσκλησης εκδήλωσης εν¬ 
διαφέροντος οι επιχειρήσεις που διαθέτουν κωδικούς 
πρόσβασης στο πληροφοριακό σύστημα του ΟΑΕΔ 
και επιθυμούν να ενταχθούν στο πρόγραμμα, εφόσον 
υπάρχουν κενές θέσεις, υποβάλλουν ηλεκτρονικά αίτηση 
υπαγωγής - εντολή κενής θέσης - υπεύθυνη δήλωση, η 
οποία είναι αναρτημένη στην ιστοσελίδα του Οργανι¬ 
σμού (νννννν.οθθά.ςιΐ'). Απαραίτητη προϋπόθεση για την 
υποβολή της ηλεκτρονικής αίτησης είναι η ενδιαφερό- 
μενη επιχείρηση να είναι Πιστοποιημένος χρήστης στις 
Ηλεκτρονικές Υπηρεσίες του ΟΑΕΔ (εφόσον έχει παρα- 
λάβει κλειδάριθμο από το ΚΠΑ2 της περιοχής της) και 
διαθέτει κωδικούς πρόσβασης (Ονομασία Χρήστη και 
Συνθηματικό). 

Κατά τη διαδικασία, όμως, αναζήτησης ανέργων, όπως 
αυτή περιγράφεται παρακάτω, εφόσον ο άνεργος που θα 
προσληφθεί πρόκειται να απασχοληθεί σε υποκατάστη¬ 
μα της επιχείρησης, η δυνατότητα αναζήτησης ανέργου 
παρέχεται μόνο στο υποκατάστημα και πραγματοποιεί¬ 
ται με τον κλειδάριθμο του υποκαταστήματος (Ονομασία 
Χρήστη και Συνθηματικό). 

Τα υποκαταστήματα ή γραφεία που έχουν την έδρα 
τους σε χώρα μέλους της Ευρωπαϊκής Ένωσης, υποβάλ¬ 
λουν την ηλεκτρονική αίτηση στο ΚΠΑ2 στην αρμοδιό¬ 
τητα του οποίου ανήκει το υποκατάστημα ή γραφείο. 

2. Στην περίπτωση που οι ενδιαφερόμενες επιχειρή¬ 
σεις δεν είναι πιστοποιημένοι χρήστες στις Ηλεκτρονικές 


Υπηρεσίες του ΟΑΕΔ εγγεγραμμένοι χρήστες στο Πλη¬ 
ροφορικό Σύστημα (ροιΤθΙ) του Οργανισμού θα πρέπει 
να επισκεφτούν την Υπηρεσία του ΟΑΕΔ (ΚΠΑ2) στην 
αρμοδιότητα της οποίας ανήκει η έδρα της επιχείρησης 
και να προσκομίσουν τα κάτωθι δικαιολογητικά για την 
παραλαβή κλειδαρίθμου προκειμένου στη συνέχεια να 
υποβάλλουν ηλεκτρονική αίτηση για την υπαγωγή στο 
ανωτέρω πρόγραμμα: 

α. Οι ατομικές επιχειρήσεις την Βεβαίωση έναρξης 
επιτηδεύματος. 

β.Τα νομικά πρόσωπα πρόσφατο καταστατικό της επι¬ 
χείρησης από όπου θα προκύπτει η μετοχική ή/και εται¬ 
ρική σύνθεση της καθώς και το ΑΦΜ της επιχείρησης. 

Η ανωτέρω διαδικασία μπορεί να διενεργηθεί από 
νόμιμα εξουσιοδοτημένο πρόσωπο. 

Εάν η επιχείρηση διατηρεί υποκαταστήματα τότε κατά 
την έκδοση του κλειδαρίθμου θα πρέπει να δηλώνονται 
και να καταχωρίζονται όλα τα απαραίτητα στοιχεία (δ/ 
νση,τηλ., θγιίβιΙ, ΑΦΜ κ.λπ.) κάθευποκαταστήματόςτης. 

3. Στην ηλεκτρονική αίτηση εμπεριέχεται και η εντολή 
κενής θέσης, η οποία καταγράφεται στο Πληροφοριακό 
Σύστημα του Οργανισμού και στην οποία οι επιχειρήσεις 
προσδιορίζουν την ειδικότητα των ανέργων που επιθυ¬ 
μούν να προσλάβουν, στα πλαίσια του προγράμματος. 

Η διαδικασία της αντικατάστασης του επιχορηγού¬ 
μενου ατόμου, κατά τη διάρκεια του προγράμματος, 
γίνεται με κλειδάριθμο και η «εντολή κενής θέσης για 
αντικατάσταση» υποβάλλεται ηλεκτρονικά. 

4. Επίσης στην ηλεκτρονική αίτηση, η επιχείρηση πρέ¬ 
πει να αναφέρει υποχρεωτικά, τον νόμιμο εκπρόσωπο 
της επιχείρησης και μόνο τα -τυχόν- νομικά πρόσωπα 
που είναι εταίροι ή μέτοχοι της επιχείρησης από 20% και 
άνω, ανεξαρτήτως εάν τα νομικά πρόσωπα της επιχείρη¬ 
σης είναι μέτοχοι ή εταίροι εντός ή εκτός της ελληνικής 
επικράτειας, προκειμένου να γίνει η σώρευση των κρα¬ 
τικών ενισχύσεων. 

5. Η ηλεκτρονική αίτηση της επιχείρησης επέχει θέση 
Υπεύθυνης Δήλωσης, σύμφωνα με το άρθρο 8 του 
ν. 1599/1986 όσον αφορά στα στοιχεία που περιλαμβά¬ 
νονται και αναφέρονται σε αυτήν. Η επιχείρηση φέρει την 
ευθύνη της πλήρους και ορθής συμπλήρωσης της ηλε¬ 
κτρονικής της αίτησης. Ειδικότερα, υποχρεούται να συ¬ 
μπληρώσει τα σχετικά πεδία της ηλεκτρονικής αίτησης 
με τα στοιχεία που θα οριστούν στην οικεία πρόσκληση. 
Η ανακρίβεια των στοιχείων που δηλώνονται από την 
επιχείρηση στην ηλεκτρονική αίτηση επισύρει τον απο¬ 
κλεισμό της από τη διαδικασία. Η αίτηση συμμετοχής 
συνιστά εξουσιοδότηση προς τον ΟΑΕΔ για τη χρήση 
και επεξεργασία των στοιχείων της από τα Πληροφορι¬ 
ακά Συστήματα (Π.Σ.) του ΟΑΕΔ, του ΕΡΓΑΝΗ (ΠΣ ΣΕΠΕ 
- ΟΑΕΔ- ΕΦΚΑ) του Υπουργείου Εργασίας, Κοινωνικής 
Ασφάλισης και Κοινωνικής Αλληλεγγύης, της ΓΓΠΣ και 
του ΕΦΚΑ. 

Σε περίπτωση που μια επιχείρηση ή ένα υποκατάστη¬ 
μα επιχείρησης έχει υποβάλει αίτηση και θελήσει να την 
τροποποιήσει/διορθώσει, τότε μπορεί να υποβάλει ηλε¬ 
κτρονικά νέα αίτηση, η οποία θα ισχύει εφεξής, ακυρώ¬ 
νοντας κάθε προηγούμενη. 




48566 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'3997/16.11.2017 


Η ως άνω διαδικασία μπορεί να επαναληφθεί όσες φο¬ 
ρές χρειαστεί μέχρι τη λήξη της προθεσμίας υποβολής 
των αιτήσεων. 

Με την ολοκλήρωση της διαδικασίας υποβολής της 
αίτησης χρηματοδότησης η επιχείρηση λαμβάνει απο¬ 
δεικτικό με αριθμό πρωτοκόλλου και ημερομηνία υπο¬ 
βολής. 

Άρθρο 7 

Διαδικασία αξιολόγησης της αίτησης 
και έγκρισης 

1. Διαδικασία αξιολόγησης της αίτησης 

Μετά την υποβολή των ηλεκτρονικών αιτήσεων υπα¬ 
γωγής το αρμόδιο ΚΠΑ2 όπου ανήκει η έδρα ή το υπο¬ 
κατάστημα που θα απασχοληθεί ο επιχορηγούμενος, 
προβαίνει εντός τριάντα (30) εργάσιμων ημερών στην 
αξιολόγηση τους αναφορικά με την πληρότητα ή μη των 
όρων και προϋποθέσεων ένταξης στο ανωτέρω πρό¬ 
γραμμα. 

Αρμόδιος για την έκδοση εγκριτικής ή απορριπτικής 
απόφασης υπαγωγής των δικαιούχων επιχειρήσεων είναι 
ο Προϊστάμενος της αρμόδιας Υπηρεσίας. 

Η αξιολόγηση των αιτήσεων υπαγωγής των δυνητικά 
δικαιούχων είναι άμεση και λαμβάνεται υπόψη ο χρόνος 
υποβολής τους, η πληρότητα των στοιχείων που δηλώ¬ 
θηκαν. Η αξιολόγηση των αιτήσεων υπαγωγής ανατίθε¬ 
ται από τον Προϊστάμενο της Υπηρεσίας ΟΑΕΔ στους 
αρμόδιους υπαλλήλους, οι οποίοι εξετάζουν την τυχόν 
ύπαρξη αποκλίσεων ανάμεσα στα στοιχεία της υποβαλ¬ 
λόμενης αίτησης και στα στοιχεία που εξήχθησαν καθώς 
και την τήρηση των όρων και προϋποθέσεων της παρού¬ 
σας (έλεγχος είδους επιχειρηματικής δραστηριότητας, 
μείωση προσωπικού, έλεγχος σώρευσης και τήρησης κα¬ 
νόνων περί κρατικών ενισχύσεων). Επίσης προβαίνουν, 
εφόσον απαιτείται, στον έλεγχο των αναφερόμενων στην 
ηλεκτρονική αίτηση της επιχείρησης από τα Πληροφορι¬ 
ακά Συστήματα (Π.Σ.) του ΟΑΕΔ, του ΕΡΓΑΝΗ (ΠΣ ΣΕΠΕ - 
ΟΑΕΔ - ΕΦΚΑ) του Υπουργείου Εργασίας, Κοινωνικής 
Ασφάλισης και Κοινωνικής Αλληλεγγύης, της Γ.Γ.Π.Σ., του 
ΕΦΚΑ και του Υπουργείου Εσωτερικών και Διοικητικής 
Ανασυγκρότησης (όσον αφορά στις περιπτώσεις των 
πολιτών τρίτων χωρών και των ομογενών). 

Το αποτέλεσμα της αξιολόγησης ελέγχεται από τον 
Προϊστάμενο της Υπηρεσίας (ΚΠΑ2) ο οποίος εκδίδει 
τη σχετική απόφαση (απόφαση ένταξης ή απορριπτική 
απόφαση) και ενημερώνεται σχετικά ο δικαιούχος. 

2. Έγκριση 

Η εγκριτική απόφαση προσδιορίζει τον ακριβή αριθμό 
των ατόμων, για τα οποία δικαιούται να επιχορηγηθεί η 
επιχείρηση. 

Οι επιχειρήσεις - εργοδότες έχουν τη δυνατότητα ανα¬ 
ζήτησης ανέργων της ομάδας στόχου (όπως ορίζεται στο 
άρθρο 4.2. της παρούσας) και σύμφωνα με την υποβλη- 
θείσα αίτηση χρηματοδότησης - εντολή κενής θέσης - 
Υπεύθυνη Δήλωση μέσω των Ηλεκτρονικών Υπηρεσιών 
του ΟΑΕΔ με κωδικούς πρόσβασης (Ονομασία Χρήστη 
και Συνθηματικό). 

Συγκεκριμένα, παρέχεται η δυνατότητα στις ενταγμέ- 
νες επιχειρήσεις - εργοδότες μιας νέας διαδικασίας ανα¬ 


ζήτησης ανέργων, μέσω των Ηλεκτρονικών Υπηρεσιών 
του ΟΑΕΔ με στόχο την άμεση και καλύτερη σύζευξη της 
προσφοράς και ζήτησης εργασίας. 

Κατά τη διαδικασία αναζήτησης ανέργων, εφόσον ο 
άνεργος προσληφθεί σε υποκατάστημα της επιχείρη¬ 
σης, η δυνατότητα αναζήτησης ανέργου παρέχεται μόνο 
στο υποκατάστημα και πραγματοποιείται με κωδικούς 
πρόσβασης του υποκαταστήματος (Ονομασία Χρήστη 
και Συνθηματικό). 

Στην περίπτωση που οι επιχειρήσεις - εργοδότες δεν 
προβούν στην ανωτέρω διαδικασία εντός δέκα (10) 
ημερών από την κοινοποίηση σε αυτούς της εγκριτικής 
απόφασης, τότε ο αρμόδιος «διαχειριστής» (εργασιακός 
σύμβουλος) θα ελέγχει την διαθεσιμότητα του εργατικού 
δυναμικού, σύμφωνα με τις προϋποθέσεις που έχουν 
καθορισθεί για τις θέσεις απασχόλησης που ζητά η επι¬ 
χείρηση, ενημερώνοντας σχετικά τον Προϊστάμενο και 
δυνητικά όλους τους υπόλοιπους εργασιακούς συμβού¬ 
λους της Υπηρεσίας. 

Με στόχο τη σύζευξη προσφοράς και ζήτησης εργασί¬ 
ας, η υπόδειξη των ανέργων στις δικαιούχους επιχειρή¬ 
σεις θα διενεργείται από τους εργασιακούς συμβούλους 
των Υπηρεσιών (ΚΠΑ2) μέσω συστατικού σημειώματος 
και σύμφωνα με: 

Α) τη διαδικασία εγγραφής των δικαιούχων της επι¬ 
ταγής επανένταξης στο σύστημα προσφοράς - ζήτησης 
εργασίας, 

Β) την αίτηση - υπεύθυνη δήλωση - εντολή κενής θέ¬ 
σης εργασίας από τη δικαιούχο επιχείρηση και 

Γ) τη διαδικασία της εξατομικευμένης προσέγγισης 
βάσει των προτάσεων που εμπεριέχονται στα ατομικά 
σχέδια δράσης των προς υπόδειξη ανέργων. 

Εντός τριάντα (30) ημερών από την έκδοση της εγκρι¬ 
τικής απόφασης στο πρόγραμμα, η επιχείρηση προβαίνει 
σε πρόσληψη του ατόμου. 

Η επιχείρηση προβαίνει στην ηλεκτρονική αναγγελία 
πρόσληψης των υποδειχθέντων μέσω του συστήματος 
ΣΕΠΕ-ΟΑΕΔ-ΙΚΑ/ΕΤΑΜ. 

Είναι δυνατή η επιμήκυνση της ως άνω προθεσμίας για 
την αναγγελία πρόσληψης κατά τριάντα (30) ημέρες μετά 
από αίτηση του εργοδότη και ύστερα από απόφαση του 
Προϊσταμένου της Υπηρεσίας. 

Η ίδια διαδικασία θα πρέπει να ακολουθηθεί και σε 
περίπτωση τυχόν αντικατάστασης. 

Σε περίπτωση αποχώρησης του επιχορηγούμενου 
κατά τη διάρκεια του προγράμματος, η επιχείρηση δύ- 
ναται να τον αντικαταστήσει κατόπιν υπόδειξης ανέργου 
από την αρμόδια Υπηρεσία. Η επιχείρηση προβαίνει σε 
νέα ηλεκτρονική αναγγελία πρόσληψης μέσω του συ¬ 
στήματος ΠΣ ΕΡΓΑΝΗ (ΣΕΠΕ-ΟΑΕΔ-ΕΦΚΑ). 

Για την αποτελεσματικότερη εφαρμογή, υλοποίηση και 
παρακολούθηση του προγράμματος, θα γίνεται από τον 
αρμόδιο υπάλληλο του ΚΠΑ2 ταυτοποίηση των αναγ¬ 
γελιών πρόσληψης της επιχείρησης στο πληροφοριακό 
σύστημα ΕΡΓΑΝΗ και των συστατικών σημειωμάτων με 
τις εγκριθείσες θέσεις. 

Ύστερα από τη λήξη της προθεσμίας για την πρόσλη¬ 
ψη, ο Προϊστάμενος της αρμόδιας Υπηρεσίας Απασχόλη¬ 
σης (ΚΠΑ2) προβαίνει στην έκδοση απόφασης ί) ολικής 
ανάκλησης της εγκριτικής απόφασης, στην περίπτωση 
που η επιχείρηση δεν κάλυψε το σύνολο των αιτηθει- 

σών θέσεων ή ϋ) τροποποίησης προϋπολογισμού λόγω 
μερικής ανάκλησης θέσεων στην περίπτωση που η επι¬ 
χείρηση κάλυψε μέρος των αιτηθεισών θέσεων. 

Σε περίπτωση που οι θέσεις, που έχει αιτηθεί η επιχεί¬ 
ρηση, δεν καλυφθούν εντός της ανωτέρω προθεσμίας 
θεωρούνται άκυρες και ο Προϊστάμενος προβαίνει σε 
ανάκληση της εγκριτικής απόφασης υπαγωγής. 

Επίσης στην περίπτωση που η επιχείρηση προβεί στην 
πρόσληψη ανέργων, οι οποίοι δεν έχουν υποδειχθεί με 
συστατικό σημείωμα από την Υπηρεσία (ΚΠΑ2) τότε οι 
προσλήψεις θεωρούνται άκυρες και ο Προϊστάμενος 
προβαίνει σε ανάκληση της εγκριτικής απόφασης υπα¬ 
γωγής. 

Ο υπεύθυνος διαχειριστής του συστήματος ενημερώ¬ 
νει υποχρεωτικά το ηλεκτρονικό σύστημα των αιτήσεων 
και για τις περιπτώσεις της απόρριψης μιας αίτησης, της 
απενεργοποίησης της και της μερικής ή ολικής ανάκλη¬ 
σης αντίστοιχα. 

3. Επίλυση Διαφορών-Διαδικασία Ενστάσεων 

Οποιαδήποτε διαφορά προκόψει μεταξύ των δικαι¬ 
ούχων και των Υπηρεσιών Απασχόλησης του ΟΑΕΔ 
(ΚΠΑ2), επιλύεται με απόφαση της Επιτροπής Εκδίκασης 
Ενδικοφανών Προσφυγών [απόφαση Δ.Σ.: 635/8-3-2016 
(Β71708) όπως τροποποιήθηκε και ισχύει]. 

Ολες οι ενστάσεις θα υποβάλλονται, εντός της απο¬ 
κλειστικής προθεσμίας των τριάντα (30) ημερών από 
την κοινοποίηση των σχετικών αποφάσεων που έχουν 
εκδοθεί από το κάθε φορά αρμόδιο ΚΠΑ 2. 

Ολες οι υποβαλλόμενες ενστάσεις με τα τυχόν προ- 
σκομιζόμενα δικαιολογητικά ελέγχονται από τον Προϊ¬ 
στάμενο και τον αρμόδιο υπάλληλο του Γραφείου Απα¬ 
σχόλησης του ΚΠΑ2. 

Μετά τον σχετικό έλεγχο γίνεται εισήγηση η οποία 
αποστέλλεται στο αρμόδιο τμήμα της αντίστοιχης Πε¬ 
ριφερειακής Διεύθυνσης του Οργανισμού, το οποίο θέτει 
το αίτημά της επιχείρησης υπόψη της Επιτροπής Εκδί¬ 
κασης Ενδικοφανών Προσφυγών. 

Η Γραμματεία των Επιτροπών Εκδίκασης Ενδικοφανών 
Προσφυγών μετά την εξέταση των ενστάσεων οφείλει 
να γνωστοποιεί τις αποφάσεις της εγγράφως ή με ηλε¬ 
κτρονικό τρόπο τόσο στους προσφεύγοντες όσο και στο 
Γραφείο Απασχόλησης της αρμόδιας Υπηρεσίας ΚΠΑ2. 

Άρθρο 8 

Διαδικασία υλοποίησης - Παρακολούθηση 

1. Εξόφληση δαπανών υλοποίησης 

α. Υποβολή αίτησης για καταβολή ενίσχυσης 

Εντός ενενήντα (90) ημερών από τη λήξη κάθε τριμή¬ 
νου απασχόλησης, η επιχείρηση υποβάλλει την αίτηση 
μετά σχετικά δικαιολογητικά, για καταβολή της επιχορή¬ 
γησης, στο Γραφείο Απασχόλησης του αρμόδιου ΚΠΑ2 
όπου ανήκει η έδρα ή το υποκατάστημα που απασχο¬ 
λείται ο επιχορηγούμενος υπάλληλος. 

β. Δικαιολογητικά 

Τα δικαιολογητικά τα οποία οφείλει να υποβάλλει είναι 
τα εξής: 

αα. Έντυπη Κατάσταση (έντυπο Β) η οποία θα περιλαμ¬ 
βάνει τις τρέχουσες μισθολογικές καταστάσεις με την 
ανάλυση των εργοδοτικών εισφορών ως εξής: 

-Το ονοματεπώνυμο των επιχορηγουμένων βάσει του 
προγράμματος. 


-Α.Μ.Κ.Α και Α.Μ.Ε.Φ.Κ.Α. επιχορηγουμένων. 

-Την ημερομηνία πρόσληψης τους. 

-Την ημερομηνία γέννησης τους. 

-Τα ημερομίσθια που πραγματοποιήθηκαν κατά μήνα, 

-Το συνολικό μηνιαίο ακαθάριστο ποσό που δικαιού¬ 
ται ο εργαζόμενος, το οποίο δε θα είναι κατώτερο του 
προβλεπόμενου από τις οικείες Συλλογικές Συμβάσεις 
Εργασίες (Σ.Σ.Ε.). 

-Στήλη της υπεύθυνης δήλωσης με τις υπογραφές των 
επιχορηγουμένων ότι απασχολήθηκαν και πληρώθηκαν 
το χρονικό διάστημα για το οποίο ζητείται η επιχορήγηση. 

ββ. Αναλυτικές περιοδικές δηλώσεις (Α.Π.Δ.), του συ¬ 
νόλου του προσωπικού της επιχείρησης (έδρα και τυχόν 
υποκαταστήματα), οι οποίες μπορούν να υποβληθούν 
και σε ηλεκτρονική μορφή, συνοδευόμενες με υπεύθυνη 
δήλωση στην οποία θα δηλώνεται ότι τα στοιχεία που 
εμπεριέχονται είναι αληθή. 

γγ. Παραστατικά καταβολής ασφαλιστικών εισφορών 
για το αιτούμενο χρονικό διάστημα. 

Στις περιπτώσεις που η επιχείρηση έχει προβεί σε ρύθ¬ 
μιση των οφειλών της προς το ΕΦΚΑ ή το ΕΤΕΑΕΠ για να 
είναι δυνατή η καταβολή της επιχορήγησης θα πρέπει η 
ρύθμιση να έχει κατατεθεί εμπρόθεσμα (δηλαδή εντός 
δύο μηνών από τη λήξη κάθε τριμήνου απασχόλησης) 
και στην απόφαση ρύθμισης να συμπεριλαμβάνεται το 
κρίσιμο χρονικό διάστημα για το οποίο ζητά να επιχορη¬ 
γηθεί η επιχείρηση και εφόσον οι δόσεις της ρύθμισης 
καταβάλλονται κανονικά. Σε περίπτωση που η ρύθμιση 
δεν τηρείται, η αξίωση για καταβολή της επιχορήγησης 
θα απορρίπτεται, με την έκδοση απόφασης παραγραφής 
από τον Προϊστάμενο του ΚΠΑ2. 

Εάν η Υπηρεσία κρίνει ότι τα παραπάνω στοιχεία χρή- 
ζουν περαιτέρω έρευνας, ενδείκνυται να τα διασταυρώ¬ 
σει και με την αρμόδια Υπηρεσία του ΕΦΚΑ ή το ΕΤΕΑΕΠ. 

δδ. Αντίγραφο κατάστασης προσωπικού και ωρών ερ¬ 
γασίας που έχει υποβληθεί ηλεκτρονικά στο σύστημα 
ΕΦΚΑ- Σ.ΕΠ.Ε. -ΟΑΕΔ (Έντυπο Ε4 - ετήσιος πίνακας κατά¬ 
στασης προσωπικού) καθώς και το Ενιαίο Έντυπο Ε3 της 
πρόσληψης του επιχορηγούμενου (Ε3 Αναγγελία Πρό¬ 
σληψης και Ε4 Συμπληρωματικός Πίνακας Προσωπικού 
Νέας Πρόσληψης).Τα ανωτέρω έντυπα θα αναζητούνται 
αυτόματα από την αρμόδια Υπηρεσία του ΟΑΕΔ (ΚΠΑ2), 
στο Πληροφοριακό Σύστημα (ΠΣ ΣΕΠΕ - ΟΑΕΔ- ΕΦΚΑ) 
του Υπουργείου Εργασίας, Κοινωνικής Ασφάλισης και 
Κοινωνικής Αλληλεγγύης. 

Τα ανωτέρω δικαιολογητικά δύναται να υποβληθούν 
και με ηλεκτρονικό τρόπο όπως η Δημόσια Πρόσκληση 
ορίσει. 

Οι δικαιούχοι εργοδότες υποχρεούνται να υποβάλλουν 
τα ως άνω δικαιολογητικά εκτός της έντυπης κατάστασης 
(έντυπο Β') και κατά το χρονικό διάστημα δέσμευσης 
του προγράμματος. 

2. Παρακολούθηση προγράμματος - Έλεγχοι -Πιστο¬ 
ποιήσεις 

Σκοπός της παρακολούθησης του προγράμματος είναι 
η επιβεβαίωση της υλοποίησης του συγκεκριμένου φυ¬ 
σικού και οικονομικού αντικειμένου του προγράμματος, 
σύμφωνα με το χρονοδιάγραμμα και τους όρους υλο¬ 
ποίησης όπως έχουν οριστεί στην απόφαση υπαγωγής. 

Κάθε αίτημα καταβολής ενίσχυσης ενεργοποιεί τις δια¬ 
δικασίες ελέγχου - πιστοποίησης. Το αίτημα για καταβο¬ 
λή της επιχορήγησης υποβάλλεται από τον δικαιούχο και 
συνοδεύεται από τα δικαιολογητικά όπως αναφέρονται 
αναλυτικά στο άρθρο 8 παρ. 1 β της παρούσας. Οι επα¬ 
ληθεύσεις μπορεί να είναι επιτόπιες ή και διοικητικές. 

Οι ελεγχόμενες επιχειρήσεις υποχρεούνται: 

- να παρέχουν κάθε δυνατή βοήθεια, κατά τον έλεγχο, 
στους ελεγκτές υπαλλήλους του ΟΑΕΔ σύμφωνα με το 
άρθρο 29 του ν. 4144/2013, 

- να αποδέχονται όλους τους προβλεπόμενους από 
τα αρμόδια ελεγκτικά όργανα της Ελλάδας και της Ευ¬ 
ρωπαϊκής Ένωσης και την παροχή σε αυτά όλων των 
δικαιολογητικών στοιχείων που ζητούνται, 

- να τη ρούν τα αποδεικτικά στοιχεία και έγγραφα που 
αναφέρονται στην παρούσα απόφαση για τουλάχιστον 
δέκα (10) έτη από την ημερομηνία χορήγησης της τε¬ 
λευταίας ενίσχυσης δυνάμει του καθεστώτος άθ πηίηίπηί5 
(Καν. 1407/2013). 

Επισημαίνεται επίσης ότι δυνάμει του Κανονισμού 
1407/13 (άρθρο 6 παρ. 4), τα κράτη μέλη καταγράφουν 
και συγκεντρώνουν όλες τις πληροφορίες που σχετίζο¬ 
νται με την εφαρμογή του εν λόγω Κανονισμού. Τα εν 
λόγω αρχεία περιέχουν όλες τις πληροφορίες που είναι 
αναγκαίες για να αποδειχθεί ότι έχουν τηρηθεί οι όροι 
του Κανονισμού. Τα αρχεία που αφορούν μεμονωμένες 
ενισχύσεις ήσσονος σημασίες πρέπει να διατηρούνται 
επί δέκα (10) οικονομικά έτη από την ημερομηνία κατά 
την οποία χορηγήθηκε η ενίσχυση. Τα αρχεία που αφο¬ 
ρούν καθεστώς ενισχύσεων ήσσονος σημασίας πρέπει 
να διατηρούνται επί (δέκα) 10 οικονομικά έτη από την 
ημερομηνία χορήγησης της τελευταίας μεμονωμένης 
ενίσχυσης δυνάμει του καθεστώτος. Η ανωτέρω δεκαε¬ 
τής υποχρέωση τήρησης των αρχείων και εγγράφων δεν 
αφορά μόνον στις ελεγχόμενες επιχειρήσεις αλλά επίσης 
αποτελεί και αντίστοιχη υποχρέωση της χορηγούσας Αρ¬ 
χής (ΟΑΕΔ) να παράσχει τα εν λόγω αρχεία και έγγραφα, 
για όλες τις επιχειρήσεις που θα ενισχυθούν στο πλαίσιο 
του προγράμματος, σε περίπτωση που αιτηθούν σχετικά 
οι Υπηρεσίες της Ε. Επιτροπής. 

α. Διενέργεια Επιτόπιων Επαληθεύσεων φυσικού και 
οικονομικού αντικειμένου 

Οι επιτόπιες επαληθεύσεις πραγματοποιούνται από 
υπαλλήλους του ΟΑΕΔ στην έδρα ή στο υποκατάστημα 
της επιχείρησης όπου θα απασχοληθεί ο επιχορηγού¬ 
μενος υπάλληλος σε οποιαδήποτε στάδιο υλοποίησης 
του προγράμματος. 

Επιτόπιες επαληθεύσεις πραγματοποιούνται και για 
το δεσμευόμενο, μη επιχορηγούμενο προσωπικό της 
επιχείρησης. 

Για τους ελέγχους λαμβάνονται υπόψη το ισχύον εθνι¬ 
κό και ενωσιακό, νομικό, θεσμικό και κανονιστικό πλαί¬ 
σιο, η Δημόσια Πρόσκληση και το υποβληθέν αίτημα για 
καταβολή της επιχορήγησης. 

Μετά το πέρας του ελέγχου συντάσσεται η σχετική 
Έκθεση και ενημερώνεται σχετικά ο δικαιούχος έχοντας 
τη δυνατότητα υποβολής αντιρρήσεων επί των αποτελε¬ 
σμάτων της έκθεσης εντός προβλεπόμενων προθεσμιών. 


Συγκεκριμένα: 

αα. Ύστερα από την υποβολή της αίτησης για κατα¬ 
βολή της επιχορήγησης με τα σχετικά δικαιολογητικά, 
και εντός δύο (2) μηνών πραγματοποιείται επιτόπια 
επαλήθευση φυσικού και οικονομικού αντικειμένου. 
Η ανάθεση γίνεται με απόφαση από τα αρμόδια Τμή¬ 
ματα Διοικητικών Υπηρεσιών των οικείων Περιφερεια¬ 
κών Διευθύνσεων, σύμφωνα με τη με αριθμ. 1952/39/ 
15-07-2016 απόφαση του Δ.Σ. σε ελεγκτές, προκειμένου 
να διαπιστωθεί αν η επιχείρηση τηρεί τους όρους του 
προγράμματος, (λειτουργία της επιχείρησης, απασχό¬ 
ληση του επιχορηγούμενου και μη προσωπικού κ.λπ.) 
και θα ελέγχονται τα εξής: 

- Αναλυτικές περιοδικές δηλώσεις (Α.Π.Δ.), οι οποίες 
μπορούν να υποβληθούν και σε ηλεκτρονική μορφή, 
συνοδευόμενες με υπεύθυνη δήλωση στην οποία θα δη¬ 
λώνεται ότι τα στοιχεία που εμπεριέχονται είναι αληθή. 

- Παραστατικά καταβολής ασφαλιστικών εισφορών 
για το αιτούμενο χρονικό διάστημα. Στις περιπτώσεις 
που η επιχείρηση έχει προβεί σε ρύθμιση των οφειλών 
της προς το ΕΦΚΑ ή το ΕΤΕΑΕΠ, για να είναι δυνατή η 
καταβολή της επιχορήγησης θα πρέπει η ρύθμιση να 
προσκομισθεί στους ελεγκτές που διενεργούν τον επι¬ 
τόπιο έλεγχο και στην απόφαση ρύθμισης να συμπερι- 
λαμβάνεται το κρίσιμο χρονικό διάστημα για το οποίο 
ζητά να επιχορηγηθεί η επιχείρηση και εφόσον οι δόσεις 
της ρύθμισης καταβάλλονται κανονικά. Εάν οι ελεγκτές 
κρίνουν ότι τα παραπάνω στοιχεία χρήζουν περαιτέρω 
έρευνας, ενδείκνυται να τα διασταυρώσουν και με την 
αρμόδια Υπηρεσία του της προς το ΕΦΚΑ ή το ΕΤΕΑΕΠ. 

- Αντίγραφο κατάστασης προσωπικού και ωρών εργα¬ 
σίας που έχει υποβληθεί ηλεκτρονικά στο σύστημα ΠΣ 
ΕΡΓΑΝΗ (Έντυπο Ε4 - ετήσιος πίνακας κατάστασης προ¬ 
σωπικού) καθώς και το Ενιαίο Έντυπο Ε3 της πρόσληψης 
του επιχορηγούμενου (Ε3 Αναγγελία Πρόσληψης και Ε4 
Συμπληρωματικός Πίνακας Προσωπικού Νέας Πρόσλη¬ 
ψης). Τα ανωτέρω έντυπα θα αναζητούνται αυτόματα 
από την αρμόδια Υπηρεσία του ΟΑΕΔ (ΚΠΑ2), στο Πλη¬ 
ροφοριακό Σύστημα ΠΣ ΕΡΓΑΝΗ (ΣΕΠΕ-ΟΑΕΔ-ΕΦΚΑ) 
του Υπουργείου Εργασίας, Κοινωνικής Ασφάλισης και 
Κοινωνικής Αλληλεγγύης. 

- Αντίγραφο της Έντυπης Κατάστασης (Έντυπο Β) που 
υπέβαλε στο ΚΠΑ2 για την πιστοποίηση του οικονομικού 
αντικειμένου. 

ββ. Ειδικότερα, στην πρώτη επιτόπια επαλήθευση 
θα ελέγχονται και τα αναφερόμενα στην ηλεκτρονική 
αίτηση χρηματοδότησης καθώς και οι Αναλυτικές περι¬ 
οδικές δηλώσεις (Α.Π.Δ.), του τριμήνου που προηγείται 
της ημερομηνίας υποβολής της αίτησης για υπαγωγή 
στο πρόγραμμα και αυτών που έχουν συνταχθεί έως την 
διεξαγωγή της επιτόπιας επαλήθευσης. 

γγ. Σε περίπτωση που κατά τον έλεγχο διαπιστώνεται 
παρατυπία, αυτή αναφέρεται στη σχετική έκθεση που 
συμπληρώνεται από τους ελεγκτές με κατάλληλη τεκμη¬ 
ρίωση και αναφορά των διατάξεων που παραβιάστηκαν. 
Ο δικαιούχος δύναται να υποβάλλει τις αντιρρήσεις του, 
εντός δέκα πέντε (15) ημερών από την παραλαβή από 
αυτόν της έκθεσης. Σε περίπτωση που η επιχείρηση δεν 
υποβάλλει εμπρόθεσμα τις αντιρρήσεις της ο Προϊστά- 

μένος της αρμόδιας Υπηρεσίας ΚΠΑ2 θα εκδίδει από¬ 
φαση ανάκλησης υπαγωγής η οποία θα κοινοποιείται 
με σχετική επιστολή στην επιχείρηση. 

Σε περίπτωση που απαιτείται περαιτέρω διερεύνηση, 
προκειμένου να ληφθεί απόφαση για το βάσιμο ή μη των 
αντιρρήσεων που υποβλήθηκαν, δύναται να διενεργείται 
άμεσα συμπληρωματική επιτόπια επαλήθευση από το 
ίδιο όργανο που διενήργησε τον αρχικό. Μετά την εξέ¬ 
ταση των αντιρρήσεων ή την παρέλευση άπρακτης της 
προθεσμίας υποβολής των, η Έκθεση οριστικοποιείται. 

Κατά τις επόμενες επιτόπιες επαληθεύσεις, εφόσον 
διαπιστωθεί παράβαση των όρων και προϋποθέσεων 
του προγράμματος ακολουθείται η ανωτέρω διαδικασία 
με την έκδοση σχετικής απόφασης (ανάκληση, διακοπή 
με αναζήτηση, παραγραφή κ.λπ.). 

Για την ορθή υλοποίηση του προγράμματος, οι ελεγ¬ 
χόμενες επιχειρήσεις υποχρεούνται να διατηρούν ειδικό 
φάκελο, στον οποίο θα διατηρούν τα προβλεπόμενα από 
το πρόγραμμα έγγραφα και παραστατικά. 

β. Διοικητική Επαλήθευση 

Μετά τη διενέργεια της επιτόπιας επαλήθευσης το 
Γραφείο Απασχόλησης προβαίνει σε διοικητική εξέταση 
των στοιχείων που έχουν υποβληθεί με το αίτημα του 
δικαιούχου. Σε περίπτωση που υπάρχει διαφορά μεταξύ 
του πορίσματος της επιτόπιας επαλήθευσης και της διοι¬ 
κητικής επαλήθευσης συντάσσεται έκθεση διοικητικής 
επαλήθευσης για την οποία ενημερώνεται η επιχείρη¬ 
ση προκειμένου να εκφράσει τις αντιρρήσεις της εντός 
δέκα πέντε (15) ημερών από την κοινοποίηση αυτής. 
Στη συνέχεια ο προϊστάμενος της αρμόδιας Υπηρεσίας 
προβαίνει στην έκδοση σχετικής απόφασης. 

Οι αναφερόμενες επαληθεύσεις πραγματοποιούνται 
τόσο πριν όσο και μετά την υποβολή της σχετικής αίτη¬ 
σης για την καταβολή της επιχορήγησης εφόσον κρίνεται 
απαραίτητο και οπωσδήποτε μέσα στο χρονικό διάστη¬ 
μα αναφοράς (18μηνο διάστημα προγράμματος). 

Η επιχείρηση οφείλει να τηρεί κατάσταση του συνολι¬ 
κού προσωπικού επιχορηγούμενου και μη, η οποία θα 
αναζητείται από τους ελεγκτές. 

Οι επαληθεύσεις του προγράμματος θα διενεργούνται 
από υπαλλήλους του ΟΑΕΔ σύμφωνα με την κείμενη 
νομοθεσία. 

Το άρθρο 29 Διοικητική συνδρομή Ο.Α.Ε.Δ. - Προ¬ 
στασία ελεγκτών Ο.Α.Ε.Δ. του ν. 4144/2013 ορίζει ότι: 

1. Οι πάσης φύσεως διοικητικές αρχές, οι δικαστικές 
υπηρεσίες, οι δημόσιες υπηρεσίες, καθώς και οι υπη¬ 
ρεσίες της τοπικής αυτοδιοίκησης υποχρεούνται να 
παρέχουν κάθε αιτούμενη συνδρομή ιδιαίτερα με την 
παροχή στον Ο.Α.Ε.Δ. μηχανογραφικών στοιχείων και 
πληροφοριών για τη διευκόλυνση της άσκησης των 
αρμοδιοτήτων του. 

2. Κατά τη διάρκεια των επιτόπιων ελέγχων που διε¬ 
νεργούν υπάλληλοι του Ο.Α.Ε.Δ. η ελεγκτική διαδικασία 
δεν παρακωλύεται από τους ελεγχόμενους. Ενδεχόμενη 
παρακώληση δύναται να αποτελέσει λόγο απένταξής 
τους από το πρόγραμμα ή διακοπής της παροχής προς 
αυτούς. Οι ελεγκτές του Ο.Α.Ε.Δ. δεν διώκονται και δεν 
ενάγονται για γνώμη που διατύπωσαν ή πράξη που δι- 
ενήργησαν κατά την άσκηση των καθηκόντων τους. 


3. Καταβολή ενίσχυσης 

Το Γραφείο Απασχόλησης της αρμόδιας Υπηρεσίας 
(Κ.Π.Α.2), ύστερα από την υποβολή της ηλεκτρονικής 
αίτησης και των δικαιολογητικών για την καταβολή της 
επιχορήγησης και εφόσον μετά τον σχετικό διοικητικό 
έλεγχο διαπιστώσει ότι δεν υπάρχει διαφορά μεταξύ του 
πορίσματος της έκθεσης επιτόπιας επαλήθευσης και του 
διοικητικού ελέγχου προβαίνει στην έκδοση σχετικής 
εγκριτικής απόφασης για την καταβολή της ενίσχυσης. 

Σε περίπτωση που διαπιστωθεί παραγραφή της αξί¬ 
ωσης για συγκεκριμένο ποσό επιχορήγησης λόγω εκ¬ 
πρόθεσμης υποβολής των δικαιολογητικών πέραν της 
προθεσμίας των δύο μηνών από τη λήξη κάθε τριμήνου 
απασχόλησης, τότε ο Προϊστάμενος της αρμόδιας Υπη¬ 
ρεσίας (ΚΠΑ2) με απόφασή του θα προβαίνει στη μη 
καταβολή του συγκεκριμένου ποσού. 

Είναι δυνατή η επιμήκυνση της ως άνω προθεσμίας 
κατά τριάντα (30) ημέρες, ύστερα από αίτηση της επι¬ 
χείρησης στην υπηρεσία και έκδοση σχετικής απόφασης 
του Προϊσταμένου της αρμόδιας Υπηρεσίας (ΚΠΑ2)του 
ΟΑΕΔ. 

Η ενίσχυση που αφορά το τελευταίο τρίμηνο απασχό¬ 
λησης καταβάλλεται στην επιχείρηση, αφού κατατεθούν 
και ελεγχθούν και τα δικαιολογητικά που αφορούν και 
την τυχόν περίοδο δέσμευσης. 

Άρθρο 9 

Υποχρεώσεις δικαιούχων - Κυρώσεις 

1. Οι επιχειρήσεις υποχρεούνται να διατηρήσουν το 
δεσμευόμενο προσωπικό (επιχορηγούμενες και υφιστά¬ 
μενες, κατά την ημερομηνία υποβολής της ηλεκτρονικής 
αίτησης υπαγωγής, θέσεις εργασίας) με το ίδιο καθεστώς 
απασχόλησης καθ' όλη τη διάρκεια του προγράμματος. 

Σε περίπτωση που η επιχείρηση μειώσει το προσωπικό 
της οφείλει να το αντικαταστήσει μέσα σε τριάντα (30) 
ημέρες, για να είναι δυνατή η συνέχιση του προγράμ¬ 
ματος. 

Σε περίπτωση αντικατάστασης του επιχορηγούμενου 
ατόμου, η επιχείρηση δύναται με την κατάθεση εντολής 
κενής θέσης να ζητήσει αλλαγή της ειδικότητας ή και 
κατηγορίας ανέργου, εφόσον το αρμόδιο Γραφείο των 
εργασιακών συμβούλων της αρμόδιας Υπηρεσίας του 
Οργανισμού (ΚΠΑ2) μπορεί να υποδείξει άνεργο με τη 
νέα ειδικότητα ή κατηγορία. Σε διαφορετική περίπτωση 
(έλλειψη ανέργου με τη νέα ειδικότητα ή κατηγορία) η 
επιχείρηση οφείλει να προσλάβει άτομα με την ειδικό¬ 
τητα του αρχικά επιχορηγούμενου. 

Το ανωτέρω ισχύει και όταν κατά τη διάρκεια υλοποί¬ 
ησης του προγράμματος η επιχείρηση επιθυμεί την αλ¬ 
λαγή της ειδικότητας του επιχορηγούμενου υπαλλήλου. 

Ως μείωση προσωπικού όσον αφορά στο επιχορηγού¬ 
μενο και δεσμευόμενο προσωπικό θεωρείται: 

I. η καταγγελία της σύμβασης εργασίας, 

II. η αλλαγή του καθεστώτος απασχόλησης από πλήρη 
σε μερική ή σε εκ περιτροπής απασχόληση όπως επίσης 
και 

III. η εθελούσια έξοδος που γίνεται με πρωτοβουλία 
του εργοδότη, μέσω προγραμμάτων παροχής οικονο¬ 
μικών κυρίως κινήτρων εθελούσιας εξόδου. 

Σε περίπτωση μη αντικατάστασης του προσωπικού το 
πρόγραμμα θα διακόπτεται κατά τόσες θέσεις εργασίας 
όσες μειώθηκε το προσωπικό, θα εφαρμόζονται οι δια¬ 
τάξεις της παρ. 2 του άρθρου 9 της παρούσας και δεν θα 
καταβάλλεται κανένα ποσό επιχορήγησης. 

Σε περίπτωση μη αντικατάστασης (επιχορηγούμενου 
ή μη) λόγω έλλειψης ειδικότητας ή κατηγορίας (που θα 
διαπιστώνεται από την Υπηρεσία) θα διακόπτεται η επι¬ 
χορήγηση μόνο για τη θέση αυτή, χωρίς άλλες επιπτώ¬ 
σεις για τον εργοδότη. Στην περίπτωση αυτή η επιχεί¬ 
ρηση υποχρεούται να διατηρήσει το δεσμευόμενο (μη 
επιχορηγούμενο προσωπικό της) καθ’ όλη τη διάρκεια 
του προγράμματος (χρονικό διάστημα επιχορήγησης 
και δέσμευσης). 

Επίσης σε περίπτωση στράτευσης, ασθένειας, ανυπαί- 
τιου κωλύματος (π.χ. κυοφορίας-λοχείας), ειδικής άδειας 
προστασίας της μητρότητας που αφορά είτε στο επιχο¬ 
ρηγούμενο ατόμου είτε και στο δεσμευόμενο μη επιχο¬ 
ρηγούμενο προσωπικό, δεν απαιτείται αντικατάσταση, 
αφού η σχέση εργασίας δεν διακόπτεται, υπό τον όρο ότι 
η επιχείρηση θα προσκομίσει στην αρμόδια Υπηρεσία 
τα απαραίτητα δικαιολογητικά. 

Στην περίπτωση που υπάρξει μείωση προσωπικού 
(επιχορηγούμενου ή μη) εντός του μήνα που προηγεί¬ 
ται της ημερομηνίας ολοκλήρωσηςτου προγράμματος, 
η επιχείρηση υποχρεούται μέχρι τη λήξη του να προβεί 
σε αντικατάσταση. 

Οι επιχειρήσεις δεν δεσμεύονται για τα άτομα που τυ¬ 
χόν προσλάβουν στο χρονικό διάστημα από την ημε¬ 
ρομηνία υποβολής της ηλεκτρονικής αίτησης μέχρι την 
έκδοση εγκριτικής απόφασης. Η επιχείρηση μπορεί να 
προβεί σε αντικατάσταση του δεσμευόμενου μη επι¬ 
χορηγούμενου προσωπικού που μείωσε και με άλλον 
εργαζόμενο που προσέλαβε μετά την αίτηση για ένταξη 
στο πρόγραμμα (και ανήκει στο μη δεσμευόμενο προσω¬ 
πικό της) έχοντας σε κάθε περίπτωση το ίδιο καθεστώς 
απασχόλησης δεδομένου ότι ο αριθμός του προσωπικού 
δέσμευσης παραμένει σταθερός. 

Δεν θεωρείται μείωση προσωπικού τόσο για το επι¬ 
χορηγούμενο όσο και για το δεσμευόμενο προσωπικό 
εφόσον προσκομίζονται τα απαραίτητα δικαιολογητικά 
η κενή θέση που οφείλεται σε: 

ί. καταγγελία σύμβασης εργασίας λόγω συνταξιοδό- 
τησης, 

ϋ. καταγγελία σύμβασης εργασίας αορίστου ή ορισμέ¬ 
νου χρόνου που οφείλεται σε σπουδαίο λόγο που αφορά 
στον εργαζόμενο, 

ίϋ. η λήξη σύμβασης ορισμένου χρόνου, 

ίν. οικειοθελή αποχώρηση 

ν. φυλάκιση και θάνατο. 

Σε περίπτωση αποχώρησης επιχορηγούμενου ατόμου 
για καθένα από τους ανωτέρω λόγους, κατά τη διάρκεια 
του προγράμματος, η επιχείρηση υποχρεούται να διατη¬ 
ρήσει το δεσμευόμενο μη επιχορηγούμενο προσωπικό 
μέχρι την ολοκλήρωση του προγράμματος (χρονικό δι¬ 
άστημα επιχορήγησης και δέσμευσης). 

Οι αποδοχές και η ασφάλιση των εργαζομένων κα¬ 
θορίζονται από την κείμενη εργατική και ασφαλιστική 
νομοθεσία. 


Είναι δυνατόν, επιχορηγούμενος και μη, να πραγμα¬ 
τοποιήσει κάτω των 25 ημερομισθίων στην περίπτωση 
που ο λόγος απουσίας αφορά στο πρόσωπο του εργα¬ 
ζόμενου, επιχορηγούμενου και μη. 

Οι επιχορηγούμενοι κατά τη διάρκεια του προγράμμα¬ 
τος δεν ασκούν άλλο ελευθέριο ή άλλο επάγγελμα. Σε 
διαφορετική περίπτωση διακόπτεται η επιχορήγηση της 
επιχείρησης για το συγκεκριμένο άτομο και υποδεικνύε¬ 
ται άλλο άτομο, που πληροί τις προϋποθέσεις υπαγωγής 
στο πρόγραμμα. 

Δεν μπορούν να επανενταχθούν επιχειρήσεις οι οποίες 
δεν ολοκλήρωσαν το παρόν πρόγραμμα λόγω οικειοθε- 
λούς αποχώρησης του επιχορηγούμενου ατόμου στο 
ίδιο ή σε επόμενα προγράμματα μέχρι και τη λήξη και 
της δέσμευσης του προγράμματος. 

Στο πλαίσιο της έρευνας/αξιολόγησης του ανωτέρω 
προγράμματος, τόσο οι δικαιούχοι (επιχειρήσεις) όσο 
και οι ωφελούμενοι (άνεργοι) πρέπει να παρέχουν τη 
συγκατάθεσή τους για την περαιτέρω επεξεργασία (από 
τις αρμόδιες υπηρεσίες του Υπουργείου Εργασίας) των 
προσωπικών δεδομένων τους, συμπεριλαμβανομένων 
και των ευαίσθητων, που τηρούνται για τις ανάγκες 
υλοποίησης του παρόντος προγράμματος, για το σκο¬ 
πό εξαγωγής στατιστικών δεδομένων στο πλαίσιο της 
διενέργειας ερευνών και της εκπόνησης μελετών μέσω 
ερωτηματολογίων για την αξιολόγηση του εν λόγω προ¬ 
γράμματος. Σε κάθε περίπτωση έχουν τα δικαιώματα 
ενημέρωσης, πρόσβασης και αντίρρησης σύμφωνα με 
τις διατάξεις των άρθρων 11,12 και 13 του ν. 2472/1997. 

Τα δεδομένατων ερωτηματολογίων θα αποτελέσουν 
αντικείμενο επεξεργασίας από τις αρμόδιες υπηρεσίες 
για το σκοπό της παρακολούθησης του προγράμματος, 
προκειμένου να εξαχθούν στατιστικά στοιχεία (δείκτες) 
και για το σκοπό της διεξαγωγής των προβλεπόμενων 
ερευνών και αξιολογήσεων. Οι αρμόδιες υπηρεσίες 
που έχουν την ευθύνη επεξεργασίας των δεδομένων 
των συμμετεχόντων υποχρεούνται να συμμορφώνονται 
πλήρως προς τις διατάξεις της κείμενης νομοθεσίας για 
το σκοπό της εφαρμογής και υλοποίησηςτου προγράμ¬ 
ματος. 

2. Διακοπή - Δημοσιονομική Διόρθωση 

Σε περίπτωση που διαπιστωθεί παράβαση όρου ή 
όρων ή προϋποθέσεων, μετά από οποιαδήποτε κατα¬ 
βολή ποσού της επιχορήγησης στην επιχείρηση οι δι¬ 
ατάξεις του άρθρου 29 παρ. 7 του ν. 1262/1982 (Α'/70) 
όπως ισχύει, για την απόδοση στον ΟΑΕΔ, εφαρμόζονται 
οι διατάξεις των άρθρων 121 και 123 του ν. 4270/2014 
(Α7143) και του άρθρου 91 παρ. 1 εδ. Ιο του Κώδικα 
Εισπράξεως Δημοσίων Εσόδων (ν.δ. 356/1974), όπως 
ισχύει. 

Άρθρο 10 

Επιμήκυνση Προγράμματος 

Είναι δυνατή η παράταση-επιμήκυνση του χρόνου 
επιχορήγησης, μόνο κατά το β' στάδιο του προγράμ¬ 
ματος, κατά τριάντα (30) το πολύ ημέρες με ισόχρονη 
δέσμευση της επιχείρησης, για μη απόλυση προσωπικού, 
σε περίπτωση: α) δικαιολογημένης ασθένειας εργαζό¬ 
μενου β) άδειας άνευ αποδοχών που χορηγείται μετά 

από αίτηση του εργαζομένου. Η παράταση-επιμήκυνση 
γίνεται μετά από αίτηση της επιχείρησης και απόφαση 
του Προϊσταμένου του Γραφείου Παρακολούθησης 
Προγραμμάτων Ενεργητικών Πολιτικών Απασχόλησης 
της αρμόδιας Υπηρεσίας (ΚΠΑ2) του ΟΑΕΔ. Επίσης σε 
περίπτωση αντικατάστασης επιχορηγούμενου μισθωτού 
μέσα στην προθεσμία των τριάντα (30) ημερών είναι δυ¬ 
νατή η παράταση-επιμήκυνση του χρόνου επιχορήγησης 
του εργοδότη κατά τριάντα (30) ημέρες για κάθε άτομο 
που αντικαταστάθηκε, μετά από αίτηση του εργοδότη, 
με την προϋπόθεση να υποβληθεί πριν την ολοκλήρωση 
του προγράμματος και απόφαση του αρμόδιου Προϊστα¬ 
μένου της αρμόδιας Υπηρεσίας του (ΚΠΑ2). 

Άρθρο 11 

Πληροφόρηση 

Η πρόσκληση της Δράσης θα δημοσιευτεί στο Πρό¬ 
γραμμα ΔΙΑΥΓΕΙΑ και θα αναρτηθεί στην ιστοσελίδα 
ΟΑΕΔ. Επίσης συντάσσεται ΔελτίοΤύπου, το οποίο αναρ- 
τάται στην επίσημη ιστοσελίδα του ΟΑΕΔ στο διαδίκτυο 
(νννννν.03θ<±9ΐ') και αποστέλλεται μέσωτου ΓραφείουΤύ- 
που του ΟΑΕΔ στον ημερήσιο τύπο. 

Στο πλαίσιο της έρευνας/αξιολόγησης του προγράμ¬ 
ματος, οι δικαιούχοι και οι ωφελούμενοι πρέπει να πα¬ 
ρέχουν τη συγκατάθεσή τους για την περαιτέρω επε¬ 
ξεργασία (από τις αρμόδιες Υπηρεσίες του Υπουργείου 
Εργασίας) των προσωπικών δεδομένων τους, συμπερι¬ 
λαμβανομένων και των ευαίσθητων, που τηρούνται για 
τις ανάγκες υλοποίησης του προγράμματος, για το σκο¬ 
πό εξαγωγής στατιστικών δεδομένων στο πλαίσιο της 
διενέργειας ερευνών και της εκπόνησης μελετών για την 
αξιολόγηση του προγράμματος. Παράλληλα θα πρέπει 
να τηρούνται οι απαιτήσεις του ν. 2472/1997 και τα όσα 
ορίζονται από τις αποφάσεις της Αρχής Π ροστασίας Δε¬ 
δομένων Προσωπικού Χαρακτήρα, προκειμένου αφενός 
να τηρούνται οι απαιτήσεις της εθνικής νομοθεσίας για 
την προστασία του ατόμου από την επεξεργασία δεδο¬ 
μένων προσωπικού χαρακτήρα, αφετέρου να είναι δυ¬ 
νατή η επεξεργασία και χρήση προσωπικών δεδομένων. 

Όλοι οι φορείς της πράξης αποτελούν ουσιαστικούς 
συντελεστές διάχυσης της πληροφόρησης στα κοινά- 


στόχοςπου απευθύνονται και, υπό την έννοια αυτή, δύ- 
νανται να χρησιμοποιούν, ορθολογικά, κάθε πρόσφορο 
μέσο επικοινωνίας που θα συμβάλλει στη διαφάνεια και 
στη διάχυση λεπτομερών πληροφοριών. 

Άρθρο 12 

Τελικές διατάξεις 

1. Η προθεσμία υποβολής των ηλεκτρονικών αιτή¬ 
σεων για υπαγωγή στο πρόγραμμα, όπως η Δημόσια 
Πρόσκληση ορίσει, λήγει αυτόματα μέσω του ηλεκτρο¬ 
νικού συστήματος αιτήσεων, ύστερα από την κάλυψη 
των κατανεμηθεισών θέσεων. Μετά την αυτόματη λήξη 
της προθεσμίας συνεχίζεται η υποβολή των αιτήσεων 
για αριθμό θέσεων που αντιστοιχεί: 1) μέχρι το 30% 
των 10.000 κατανεμηθεισών θέσεων που αφορούν στις 
2 πρώτες κατηγορίες εγγεγραμμένων ανέργων της παρ. 
4.2 και 2) μέχρι το 30% των 5.000 θέσεων που αφορούν 
αποκλειστικά στους εγγεγραμμένους ανέργους δικαιού¬ 
χους του Κοινωνικού Εισοδήματος Αλληλεγγύης. Στην 
περίπτωση αυτή οι θέσεις παραμένουν σε στάδιο αναμο¬ 
νής και ικανοποιούνται με βάση την ημερομηνία υποβο¬ 
λής των αιτήσεων, εφόσον δημιουργηθούν κενές θέσεις. 

2. Η Διοικήτριατου Οργανισμού δύναται με απόφαση 
της να αναστείλει, παρατείνει και να λήξει την προθεσμία 
υποβολής των ηλεκτρονικών αιτήσεων χρηματοδότησης 
για ένταξη στο πρόγραμμα, σε περίπτωση μη κάλυψης 
των θέσεων που είχαν αρχικά προκηρυχθεί. 

3. Περαιτέρω λεπτομέρειες εφαρμογήςτου προγράμ¬ 
ματος, θα εξειδικευτούν στη Δημόσια Πρόσκληση. 

Η ισχύς της απόφασης αυτής αρχίζει από τη δημοσί¬ 
ευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Νοεμβρίου 2017 

Οι Αναπληρωτές Υπουργοί 

Εργασίας, Κοινωνικής 

Ασφάλισης και Κοινωνικής 

Αλληλεγγύης Οικονομικών 

ΟΥΡΑΝΙΑ ΑΝΤΩΝΟΠΟΥΛΟΥ ΓΕΩΡΓΙΟΣ ΧΟΥΛΙΑΡΑΚΗΣ 

ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 

ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) ννβΙπη35ΐθΐ'.βΙ@β1.9 | ' 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 


























